ઑનલાઈન શોપિંગનો ક્રેઝ વિશ્ર્વમાં દરેક જગ્યાએ છે. ઘણીવાર એમાં ફ્રૉડના કિસ્સા પણ જોવા મળે છે. જોકે આ શોપિંગમાં જરા ઉલટું થઈ ગયું. વાત દરઅસલ એમ છે કે, લંડનમાં રહેતી કોરિન પ્રિટોરીયસને જબરજસ્ત ઝટકો લાગ્યો જ્યારે તેના ઘરે એક કુરિયર આવ્યું. જેમાં ઓનલાઈન શોપિંગથી મંગાવેલ સામાન હતો. કોરિનને ખ્યાલ ના આવ્યો કે આ પાર્સલ આવ્યું કેવી રીતે ? તેણે તો કોઈ ઓર્ડર નોંધાવ્યો ન હતો. પછી તેને ખબર પડી કે આ ઓર્ડર તો તેના આફ્રિકન ગ્રે પોપટ ‘બડી’ એ નોંધાવ્યો હતો ! આ ઓર્ડર નોંધાવવા એણે વોઈસ કંટ્રોલ ગેજેટનો ઉપયોગ કર્યો હતો. જેમાં વોઈસ કમાન્ડ સેટ કર્યા હોય તો એમેઝોન પર ખરીદી કરી શકાય છે. ‘બડી’એ જ્યારે કોરિન ઘરે ન હતી ત્યારે આ પરાક્રમ કર્યું હતું!!!